XXV CONCURS DE FOTOGRAFIA EN BLANC I NEGRE IES ANTONIO NAVARRO SANTAFÉ - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/5265)
  + [Valencià](/va/acuerdo/5265)






Selector de idioma

Leer

* [Español](/es/acuerdo/5265)
* [Valencià](/va/acuerdo/5265)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





XXV CONCURS DE FOTOGRAFIA EN BLANC I NEGRE IES ANTONIO NAVARRO SANTAFÉ[Butlletí Oficial Universitat d'Alacant](/ca/Publicacion)
===============================================================================================================================

Secretaria General

Butlletí Oficial Universitat d'Alacant





XXV CONCURS DE FOTOGRAFIA EN BLANC I NEGRE IES ANTONIO NAVARRO SANTAFÉ

Data d'aprovació
:   09/05/2019

Data de publicació
:   17/05/2019

Òrgan competent
:   Vicerector de Cultura, Esport i Llengües

Secció
:   CONVOCATÒRIES I CONCURSOS

* [Ver acuerdo en formato **PDF**](/pdf.asp?pdf=5265.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/5265)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/5265)
  + [Compartir acuerdo en 

    X](https://twitter.com/intent/tweet?via=UA_Universidad&text=XXV CONCURS DE FOTOGRAFIA EN BLANC I NEGRE IES ANTONIO NAVARRO SANTAFÉ&url=https://www.boua.ua.es/va/acuerdo/5265)

**Títol:** XXV CONCURS DE FOTOGRAFIA EN BLANC I NEGRE IES ANTONIO NAVARRO SANTAFÉ

**Secció:** CONVOCATÒRIES I CONCURSOS

**Òrgan:** Vicerector de Cultura, Esport i Llengües

**Data d'aprovació:** dijous, 9 de maig de 2019

XXV CONCURS DE FOTOGRAFIA EN BLANC I NEGRE IES ANTONIO NAVARRO SANTAFÉ

L’IES Antonio Navarro Santafé de Villena i la Universitat d’Alacant, Seu Universitària de Villena, convoquen el XXV Concurs de Fotografia en Blanc i Negre “IES Antonio Navarro Santafé”, amb les BASES següents. El tema serà “RACONS DELS POBLES”:

BASES

1. Podrà presentar-se al concurs qualsevol persona que residisca a Espanya que no es dedique professionalment a la fotografia. Hi haurà dues categories:

· Categoria A: alumnat matriculat en Ensenyament Secundari Obligatori. Hi ha dues modalitats: A1. Racons dels pobles. A2. Racons de Villena.

· Categoria B: altres participants.

2. El tema serà “Racons dels pobles” (“Racons de Villena” per a la modalitat A2). En cada categoria i modalitat hi haurà una secció en blanc i negre i una altra en color. Es podran presentar fins a un màxim de tres fotografies per cada participant, secció i modalitat, i totes seran inèdites i no seleccionades ni premiades en cap altre concurs o certamen del tipus que siga. De la mateixa manera, les persones participants no podran enviar fotografies que, durant el mateix període de vigència d’aquest concurs, hagen sigut presentades a altres convocatòries de premis, certàmens o similars.

Les fotografies poden presentar-se de dues maneres: format digital o format paper, seguint els requisits següents:

a) Format digital: han de ser arxius JPG amb resolució mínima de 1.024 píxels en el costat més gran. El pes de l’arxiu no ha de passar de 4 Mb. Han d’enviar-se a

[bsdgrxcivjnvyawnclau@bahri.nep](mailto:myjkwipwdnvrmodfabmv@fnnek.zyo)

amb les dades següents: Categoria, Secció i Modalitat per la qual participa, lema de la fotografia, nom i cognoms, adreça de correu electrònic de contacte, lloc de residència i telèfon.

El nom de l’arxiu serà el lema de la fotografia, categoria, modalitat (si escau) i secció per la qual participa. Per exemple: escales.A1.blanc i negre.jpg

b) Format paper: seran presentades sense emmarcar i amb unes mesures mínimes de 24 x 18 cm. Les imatges preses amb càmera digital han d’estar impreses amb resolució mínima de 300 ppp. En el revers dels treballs hi haurà un lema. Cada obra estarà acompanyada per un sobre tancat que especifique en l’exterior el mateix lema del revers de l’obra i en l’interior la Categoria, la Modalitat i la Secció per la qual participa, com també les dades de la persona participant (nom i cognoms, adreça de correu electrònic de contacte, lloc de residència i telèfon). Els enviaments es faran en un sobre tancat dirigit a l’IES Antonio Navarro Santafé, Departament d’Extensió Cultural, C/ San Benito, s/n de Villena (Alacant) CP 03289. Les obres no premiades es podran recollir personalment o per alguna persona autoritzada, des del 16 fins al 27 de setembre del 2019, en el mateix lloc on van ser remeses. Si expressament s’especifica que les obres es retornen per correu o agència de transports, s’enviaran a l’adreça adjunta a PORTS DEGUTS. Una vegada excedit aquest termini, s’entendrà abandonament exprés d’aquestes, que passaran a ser propietat de l’IES Antonio Navarro Santafé.

3. El termini d’admissió acaba el 14 de juny del 2019 a les 13 hores i només seran admesos treballs lliurats en mà, per agència de transports, rebuts per correu postal amb data límit de mata-segells 14-6-2019 i rebuts per correu electrònic amb data 14-6-2019 abans de les 13 hores. L’organització d’aquest concurs no és responsable de la despesa de l’enviament ni dels danys que puguen ser ocasionats durant el transport, ni tampoc del robatori o la desaparició per qualsevol causa. No es contractarà cap tipus d’assegurança en aquest concurs.

El termini de presentació s’obrirà l’endemà de la publicació en el Butlletí Oficial de la Universitat d’Alacant de l’anunci de la convocatòria.

4. El jurat es reserva el dret a rebutjar, prèviament al concurs, els treballs o les persones participants que no complisquen amb les bases. Seran admeses fotografies en blanc i negre o color sense fotomuntatge digital. La decisió del jurat és inapel·lable.

5. Seran concedits els premis següents:

Categoria A

Modalitat A1

- Premi a la millor fotografia sobre “Racons dels pobles, en blanc i negre”: VAL per impressions fotogràfiques o material escolar obsequi de Papelicopy i diploma.

- Premi a la millor fotografia sobre “Racons dels pobles, en color”: VAL per impressions fotogràfiques o material escolar obsequi de Papelicopy i diploma.

Modalitat A2

- Premi a la millor fotografia sobre “Racons de Villena, en blanc i negre”: VAL per material fotogràfic obsequi de l’IES “Antonio Navarro Santafé”, BECA per a una activitat d’estiu organitzada per l’Espai Jove de Villena i diploma.

- Premi a la millor fotografia sobre “Racons de Villena, en color”: VAL per material fotogràfic obsequi de l’IES “Antonio Navarro Santafé”, BECA per a una activitat d’estiu organitzada per l’Espai Jove de Villena i diploma.

Categoria B

- Premi a la millor fotografia sobre “Racons dels pobles, en blanc i negre”: 300 € i diploma.

- Premi a la millor fotografia sobre “Racons dels pobles, en color”: 100 € i diploma.

La Seu Universitària de Villena es farà càrrec de l’import dels premis de la categoria B, que es consignaran en l’orgànica 05697S5384 del pressupost del Secretariat de Seus Universitàries. L’execució d’aquesta dotació està supeditada a la disponibilitat de liquiditat de la UA. A la quantia d’aquests premis s’hi practicarà la retenció fiscal que marque la legislació vigent.

6. Si la qualitat o la quantitat de treballs presentats no tinguera un nivell mínim es podrà declarar el premi desert.

7. Les fotografies seleccionades es podran veure en [navarrosantafe.com](https://www.navarrosantafe.com/)[.](http://www.navarrosantafe.edu.gva.es/worldpress)

Totes les obres premiades quedaran a la disposició de l’IES “Antonio Navarro Santafé”, el qual podrà publicar-les en forma de material divulgatiu o exposar-les. L’organització no es responsabilitza de les reclamacions que puguen fer-se sobre el dret d’imatge de les persones físiques o jurídiques retratades, i serà l’autor o l’autora de l’obra qui haurà de respondre-hi.

8. El jurat estarà format per un màxim de cinc persones relacionades amb el món fotogràfic i l’art en general . Actuarà com a secretari el secretari de l’IES o la persona en qui delegue, amb veu, però sense vot.

9. La decisió serà inapel·lable, pública i serà comunicada a les persones premiades amb antelació al lliurament de premis. Les persones premiades hauran de demostrar la identitat en la recollida dels premis i cediran de manera indefinida i en exclusiva a l’IES “Antonio Navarro Santafé” els drets de propietat necessaris sobre la reproducció, la transformació i l’explotació de les obres premiades, encara que conservaran els drets d’autoria de l’obra que els reserva la Llei de propietat intel·lectual, per la qual cosa seran citades en qualsevol ús futur de l’obra. Els autors i les autores podran fer ús de les obres premiades com a promoció personal o en concepte de currículum artístic, i hauran de citar sempre l’IES “Antonio Navarro Santafé” com a propietari de les obres. Tots les persones que hi participen autoritzen l’organització a publicar les imatges en qualsevol mitjà promocional del concurs, sempre amb la cita del nom. També es responsabilitzen de l’autoria i la propietat de les obres presentades.

Cada participant no podrà rebre més d’un premi. Si, una vegada resolta la decisió, es comprova que s’han seleccionat diverses obres d’un mateix autor o d’una mateixa autora, els premis de menor categoria seran substituïts per les fotografies d’altres participants que hagen quedat per darrere en la selecció.

10. La participació en aquest concurs implica l’acceptació d’aquestes bases. Els dubtes que puguen sorgir sobre la interpretació i les circumstàncies no previstes seran resoltes pel jurat de forma inapel·lable.

Alacant, 9 de maig del 2019

CARLES CORTÉS ORTS

VICERECTOR DE CULTURA, ESPORT I LLENGÜES





[Carretera Sant Vicent del Raspeig s/n  
03563 Sant Vicent del Raspeig - Alacant  
 Tel. 24 528 1251 - Fax 49 701 2274](https://www.google.es/maps/@55.876151,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12500&trk=tyah&trkInfo=tarId%1R5340019458681%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)